proxectonos/corpus_dominio_legal_administrativo_tmp huggingface dataset:
CESE DOS CONCELLEIROS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 15/02/2019)

Con data 05 de febreiro de 2019, a Alcaldesa do Concello de O Porriño adoptou o acordo que de seguido se transcribe literalmente De conformidade coas potestades de goberno e administración local e o réxime xurídico de delegación de competencias previsto nos artigos 23,4º da Lei 7/1.985 de Bases de Réxime Local asi como o disposto nos artigos 41, 43, e 44 do Real Decreto 2.568/1.986 polo que se aproba o Regulamento de Organización, Funcionamento e Réxime Xurídico das Corporacións Locais e 13,3º e 13,6º da Lei 30/92 de Procedemento Administrativo que establecen o réxime xurídico da delegación de competencias entre os órganos de goberno municipal, veño en dictar o seguinte 1º) REVOCAR DEFINITIVAMENTE A DELEGACIÓN ESPECÍFICA DE COMPETENCIAS CONCEDIDA O CONCELLEIRO MANUEL CARRERA PUNZÓN POR DECRETO 17 DE XUÑO DE 2015 E DECRETO 28 DE MARZO DE 2016 QUE COMPRENDÍA AS COMPETENCIAS QUE DE SEGUIDO SE RELACIONAN: A DELEGACIÓN ESPECÍFICA COMPRENDÍA O EXERCICIO DAS SEGUINTES FACULTADES: 2º) REVOCAR DEFINITIVAMENTE A DELEGACIÓN ESPECÍFICA DE COMPETENCIAS CONCEDIDA O CONCELLEIRO MARCELINO COTO TRONCOSO POR DECRETO 17 DE XUÑO DE 2015 QUE COMPRENDÍA AS COMPETENCIAS QUE DE SEGUIDO SE RELACIONAN: A DELEGACIÓN ESPECÍFICA COMPRENDÍA O EXERCICIO DAS SEGUINTES FACULTADES: 3º) CONFORME O ARTIGO 19 DA LEI 7/1985 REGULADORA DAS BASES DE RÉXIME LOCAL ESTA ALCALDÍA AVOCA E ASUME AS COMPETENCIAS ANTERIORMENTE SINALADAS.4º) DAR CONTA DA PRESENTE RESOLUCIÓN A REBELLA AMAHZOUNE, DIANA CONSTANZA E TESOURERIA MUNICIPAL, ASI COMO Ó PLENO CORPORATIVO NA PRIMEIRA SESION QUE CELEBRE.5º) PUBLICAR O PRESENTE ACORDO NO BOLETÍN OFICIAL DA PROVINCIA E TABOLEIRO DE EDICTOS DO CONCELLO.” En O Porriño a 6 de Febreiro de 2019. A Alcaldesa. Eva Garcia de la Torre.
EXPOSICIÓN PÚBLICA DO ANTEPROXECTO "POSTA EN FUNCIONAMENTO DO TERCIARIO DA EDAR DE CANGAS"
ADMINISTRACIÓN LOCAL — Municipal — Cangas (Outros documentos, notificacións e informacións públicas, 21/10/2019)

Tendo previsto este Concello a execución das obras previstas no anteproxecto “Posta en funcionamento do terciario da EDAR de Cangas”; “Nuevos Equipos de Filtración y Desinfección del Agua Tratada en la EDAR de Cangas”, elaborado por Esinpro, SLO, cun orzamento de execución material de 203.897,00 €, se somete o mesmo a información pública durante o prazo dun mes, de conformidade co establecido no artigo 93 do RD lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local e os pregos de cláusulas administrativas particulares e técnicas que rexen o contrato de xestión dos servizos públicos relacionado co ciclo integral da auga, para que toda aquela persoa interesada poida formular as alegacións que estime pertinentes, podendo consultar o seu contido no departamento de Obras do Concello e Cangas. En Cangas, na data que se sinala á marxe. O Alcalde-Presidente
REGULARIZACIÓN DO CEMITERIO DE SAN CIBRÁN CONFORME DISPOSICIÓN ADICIONAL PRIMEIRA DO DECRETO 151/2014 DE SANIDADE MORTUORIA DE GALICIA
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 23/05/2019)

O Concello de Gondomar está tramitando a regularización do Cemiterio de San Cibrán de Donas, en Gondomar, conforme á disposición adicional primeira do Decreto 151/2014, do 20 de novembro, de sanidade Mortuoria de Galicia, polo que se somete o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. (Documento asinado dixitalmente polo alcalde, Juan Francisco Ferreira González) En Gondomar, a 21 de maio de 2019.
DELEGACIÓN COMPETENCIAS PARA A APROBACIÓN DO PROXECTO E DO EXPEDIENTE DE CONTRATACIÓN DAS OBRAS DO “CENTRO SOCIOCULTURAL DE TENORIO” NA PRESIDENCIA DA COMISIÓN XESTORA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 16/04/2019)

A Comisión Xestora do Concello de Cerdedo-Cotobade o día 02 de abril de 2019, adoptou por unanimidade dos seus membros presentes no acto o seguinte acordo: “1.—Delegar as competencias para a aprobación do proxecto e do expediente de contratación das obras do “Centro sociocultural de Tenorio” na Presidencia, con todas as facultades necesarias para a súa tramitación.2.—A presente Resolución producirá efectos desde o día siguiente ao da súa adopción, sen prexuízo da súa publicación no «Boletín Oficial» da Provincia.” Cerdedo-Cotobade O Presidente Jorge Cubela López Documento asinado dixitalmente á marxe na data reflictida
APROBACIÓN DEFINITIVA EXPEDIENTE DE CRÉDITO EXTRAORDINARIO Nº 3 (MODIFICACIÓN DE CRÉDITOS 7/2019)
ADMINISTRACIÓN LOCAL — Municipal — Tui (Presupostos e cadros de persoal, 20/05/2019)

Transcorrido o prazo de exposición regulamentario (BOP nº 66, do 4 de abril do 2019), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 3/2019 (Modificación de Créditos 7/2019), aprobado polo Pleno, inicialmente, o 28 de marzo 2019; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Documento asinado dixitalmente á marxe.
RETRIBUCIÓNS DOS CARGOS CON DEDICACIÓNS EXCLUSIVAS E PARCIAIS, RÉXIME DE DEDICACIÓNS E DE ABOAMENTO DE INDEMNIZACIÓN POR ASISTENCIA A SESIÓNS
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 03/07/2019)

Aos efectos do previsto no artigo 75.5 da Lei 7/1985, de Bases de Réxime Local, se procede á publicación do acordo plenario de vinte e cinco de xuño de dous mil dezanove, referente a retribucións dos cargos con dedicacións exclusivas e parciais e réxime de dedicación destes últimos do Concello de Sanxenxo, así como réxime de aboamento de indemnización por asistencia a sesións: Primeiro: fixar o seguinte réxime de dedicacións exclusivas e parciais para os cargos da corporación que tamén se mencionan, con efectos do 1 de xullo de 2019: As dedicacións parciais suporán un réxime de dedicación mínima de 20 horas semanais. Segundo: para a aplicación do réxime de dedicacións exclusivas ou parciais será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. Terceiro: fixar a contía da indemnización por asistencia a sesións do Pleno en 190,00€ e comisións informativas en 95,00€ por asistencia de cada concelleiro/a que non teña asignada unha dedicación exclusiva ou parcial. Cuarto: as retribucións correspondentes ao punto primeiro deste acordo anualmente se incrementarán ou diminuirán en función do disposto nos Orzamentos Xerais do Estado para o persoal ao servizo do sector público. Asinado dixitalmente na data que figura ao pé. O alcalde Telmo Martín González
SELECCIÓN XUÍZ DE PAZ TITULAR
ADMINISTRACIÓN LOCAL — Municipal — Arbo (Convocatorias Xuíz de Paz, 05/08/2019)

E obxecto da presente convocatoria a provisión do cargo de Xuíz de Paz titular deste termo municipal, polo periodo de catro anos. O prazo de presentación das solicitudes será de quince días hábiles contados a partir da derradeira publicación da presente convocatoria no BOPPO ou no DOGA. As solicitude se presentarán no Rexistro Xeral do Concello no horario de 9:00 a 13:00 horas, ou por sede electrónica www.concellodearbo.es 1º.—Ser español.2º.—Ser maior de 18 anos.3º.—Non estar incurso en ninguna das incapacidades recollidas no art.303 da LOPJ.1º.—Certificación de nacemento, DNI ou fotocopia cotexada.2º.—Certificación expedida polo rexistro de Penados e Rebeldes e Declaración complementaria referente a si se atopa inculpado o procesado (art.2. 1ª da Lei 68/80.3º.—Xustificación dos méritos que alegue o solicitante. O alcalde, Horacio Gil Expósito. DOCUMENTO ASINADO ELECTRÓNICAMENTE
APROBACIÓN INICIAL DO ORZAMENTO PARA O EXERCICIO 2019
ADMINISTRACIÓN LOCAL — Municipal — Poio (Presupostos e cadros de persoal, 12/02/2019)

Aprobado inicialmente polo Pleno da Corporación, en sesión extraordinaria celebrada o día 7 de febreiro de 2019, o Orzamento deste Concello para o exercicio económico de 2019, que contén a documentación sinalada nos artigos 162 a 193 do Texto Refundido da Lei Reguladora das Facendas Locais, aprobada polo Real Decreto Lei 2/2004, de 5 de marzo, e en cumprimento do disposto no artigo 169.1 de dito Texto Refundido, exponse ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández)
MODIFICACIÓN DE PREZOS PÚBLICOS PARA ESPAZOS NA FEIRA DO REQUEIXO E DO MEL
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 08/04/2019)

A Xunta de Goberno Local na sesión ordinaria que tivo lugar o día 2 de abril de 2019, adoptou, entre outros, o seguinte acordo: PRIMEIRO. Proceder á modificación da ordenanza reguladora do prezo público pola participación a través de uso de postos para actividades económicas na FEIRA DO REQUEIXO E MEL aprobada pola Xunta de Goberno Local en data 15 de marzo de 2017, ao abeiro do art.47 do TRLFL nos seguintes termos: Modifícase o artigo 5º do Prezo público que quedará co seguinte texto: A cota que corresponde aboar pola participación a través do uso dos postos será a seguinte, IVE incluído (obrigatorio dous días): POSTO INTERIOR CARPA ata 4 m2 60,00€ POSTO INTERIOR CARPA ata 8 m2 120,00€ POSTO INTERIOR CARPA ata12 m2 180,00€ POSTO EXTERIOR EN INSTALACIÓN CUBERTA. Artesanía. Ata 4 m 45,00€ POSTO EXTERIOR EN INSTALACIÓN CUBERTA. Artesanía. Ata 8 m2.90,00€ POSTO EXTERIOR EN INSTALACIÓN CUBERTA. Artesanía. Ata 12 m2 135,00€ POSTO EXTERIOR ata 4 m2 30,00€ POSTO EXTERIOR ata 8 m2 60,00€ POSTO EXTERIOR ata 12 m2 90,00€ M2 adicional en interior de carpa/día 2,00 € M2 adicional en instalacións cubertas/día 1,50 € M2 adicional en posto exterior/día 1,00 €” SEGUNDO. Proceder a súa publicación no Boletín Oficial da Provincial para a súa entrada en vigor.” As Neves O ALCALDE Asdo: Xosé Manuel Rodríguez Méndez. Documento asinado electronicamente
DH. A36.57409, SOLICITUDE DE Mª PIEDAD MAGARIÑOS SUEIRO, PARA NOVACIÓN DUN CAUDAL DE AUGA, NO LUGAR DE ARCOS DE ARRIBA, PARROQUIA DE ARCOS, CONCELLO DE CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/03/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Sofia El Khayari Hachmaoui e Armando Carlos Braithwaite Fetcu CAUDAL: 1327,00 m3/ano DESTINO: uso doméstico e rega ORIXE: dous mananciais no pol.16, parc.102 do catastro de Cuntis LUGAR: Arcos de Arriba PARROQUIA: Arcos CONCELLO: Cuntis A auga do primeiro manancial cáptase en gabia soterrada duns 14 m lonx. e recóllese en arqueta formigón 0,60x0,60x0,50 m. O segundo manancial cáptase en arqueta formigón do mesmo tipo. Dende ambas segue tubo PE Ø 40 mm a arqueta aros formigón Ø 1,10 m, 0,60 m prof. Continúa tubo PE Ø 50 mm ata caseta de reparto formigón 1,25x1,30x1,35 m no pol.13, parc.561 de Cuntis da que parten dous tubos PE Ø 50 mm, un cara depósito formigón 2,0x2,0x1,5 m na mesma parc. e outro 4,0x2,0x1,4 m en pol.13, parc.554. Do primeiro segue a pol.503, parc.284, para rega desta e uso na vivenda existente. Do segundo continúa cara a vivenda en pol.504, parc.5845, para uso doméstico. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 22 de febreiro de 2019 O xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017 Alberto Bosquet Herreros
DH. W36.67071. SOLICITUDE DE ENRIQUE ALONSO PÉREZ, DE AUTORIZACIÓN DE OBRAS DE CONSTRUCIÓN DUNHA VIVENDA UNIFAMILIAR NA ESTRADA PO-340 TUI-RAMALLOSA (GONDOMAR)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/07/2019)

As obras solicitadas consisten na construción de vivenda unifamiliar de dúas plantas e 264,05 m 2 de superficie, recuamento de pendello de 47,95 m 2 e máis construción de 135 ml de peche de lindes, en parcela de referencia catastral 1083511NG2518S0001PD, en zona de policía e a unha distancia de 35,78 m do leito do rego da Rasa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de xuño de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
REPRESENTANTES NA MESA LOCAL DE COMERCIO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 14/08/2019)

O Pleno do Concello de Arbo na súa sesión celebrada o día 26.06.19 acordou, de conformidade co disposto no artigo 38.3 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: “Designar como representantes do Concello na Mesa Local de Comercio a: O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, 24.07.19 O Alcalde, Horacio Gil Expósito. DOCUMENTO ASINADO ELECTRONICAMENTE
PLENO EXTRAORDINARIO URXENTE 27 DE DECEMBRO DE 2019.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/12/2019)

A Presidencia en uso das facultades que lle confire a normativa local vixente, dita a seguinte Dada conta da comunicación do grupo provincial do Partido Popular de data 18 de decembro de 2019 (núm. de rex.2019058411) pola que se solicita convocatoria de pleno extraordinario para instar a revisión do RD 1733/2011, de 18 de novembro, polo que se aproba o Convenio entre a Administración Xeral do Estado e Autopistas del Atlántico, Concesionaria Española, Sociedad Anónima, polo que se modifican determinados termos da concesión para a construción, conservación e explotación da Autopista del Atlántico AP-9, para a ampliación de capacidade de diversos tramos de dita autopista. Considerando que a citada petición reúne todos os requisitos de forma que establece a lexislación. (arts.46.2. a) da Lei 7/85, de 2 de abril, 78.2 e 3 do RD 2568/86, de 28 de novembro e 16.2 do Regulamento Orgánico Provincial). No uso das facultades que me están conferidas polos arts 34.1. c) da lei 7/1985, de 2 de abril e 61.4 do Real Decreto 2568/1986, de 28 de novembro, Convocar sesión extraordinaria do Pleno da Excma. Deputación Provincial o día 27 de decembro de 2019 ás 13,00 horas de acordo coa seguinte orde do día: Único: Proposta do Grupo Provincial do Partido Popular instando ao Goberno de España á revisión do RD 1733/2011 e outros acordos complementarios. (Documento asinado electrónicamente á marxe)
NOMEAMENTO DE TENSI GESTEIRA ESTÉVEZ PARA O DESEMPEÑO DO POSTO DE SECRETARÍA DO ALCALDE (PERSOAL EVENTUAL)
ADMINISTRACIÓN LOCAL — Municipal — Bueu (Outros documentos, notificacións e informacións públicas, 24/07/2019)

Nº Expedien te: 1717/2019 Procedemento: Seleccións de Persoal e Provisións de Postos Asunto: Determinación de número e características do persoal eventual. Mandato corporación 2019-2023 Código SIA: 1428945 Documento: Anuncio Trámite: Nomeamento de ORLANDO DAVID GUAYARA HURTAN ESTEVEZ para o desempeño do posto de SECRETARIA DO ALCALDE como persoal eventual Por resolución de alcaldía num.2019- 1029 de data 11.07.2019 procedeuse ao nomeamento de ORLANDO DAVID GUAYARA HURTAN ESTEVEZ, como persoal eventual adscrito ao posto de SECRETARÍA DO ALCALDE coas seguintes características e estructura retributiva: Denominación do posto: Secretaria da Alcaldía Departamento de adscripción: Alcaldía Tipo de Persoal: Eventual Grupo: C1 Nivel: 19 As funcións a desempeñar no exercizo do posto de SECRETARIA DO ALCALDE serán de de confianza y especial asesoramiento sen que, en ningun caso, esté habilitado para realizar actividades ordinarias de xestión ou de carácter técnico, nin desempeñar funcións propias de postos de traballo estructurais e permanentes con total exclusión das actuacións profesionais propias de funcionarios ou de persoal laboral. A estructura retributiva que resulta do anterior é a seguinte (importe bruto anual): Soldo base: 10.491,24 euros Complemento de destino: 6.200,04 euros Complemento específico: 5.727,12 euros O réxime xurídico do persoal eventual será o establecido no art.12 do Estatuto Básico do Empregado Público, séndolle aplicable no que sexa adecuado á natureza da súa condición, o réxime xeral dos funcionarios de carreira. O cesamento terá lugar automaticamente cando se produza o da autoridade á que se presta a función de confianza ou asesoramento e, en calquera caso, cando expire o mandato da Corporación. A condición de persoal eventual non poderá constituír mérito para o acceso á Función Pública ou para a promoción interna. O que se publica en cumprimento do ordeado na resolución de alcaldía núm.2019-1029, de 11.07.2019, de conformidade co artigo 104.3 da LRBRL. (Documento asinado electronicamente ao marxe)
PADRÓN IAE 2019
ADMINISTRACIÓN LOCAL — Municipal — Bueu (Recadación, 17/09/2019)

Aprobado mediante Resolución da Alcaldía de data 6 de setembro de 2019 o Padrón Municipal do Imposto de Actividades Económicas do exercicio 2019 exponse ó público por espazo de 15 días, a partires do seguinte día en que este Anuncio fora publicado no Boletín Oficial da Provincia, a efectos de exame e reclamacións. De conformidade co previsto no artigo 12 do Real Decreto Lexislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 27 de setembro a 29 de novembro 2019, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 29 de Novembro de 2019 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390034 Os contribuíntes que a 29 de outubro de 2019 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comezo do procedemento de constrinximento, a percepción do recargo do 5%, 10% ó 20% e demais conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo poderá interpoñerse recurso de reposición ante o Alcalde-Presidente no prazo de un mes a contar dende o seguinte o de finalización do período da súa exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente o marxe.
REMISIÓN AO XULGADO DO CONTENCIOSO-ADMINISTRATIVO NÚM.2 DE PONTEVEDRA DA DOCUMENTACIÓN QUE OBRA NO EXPEDIENTE ADMINISTRATIVO 2019/RPT/000001
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 25/11/2019)

A Xunta de Goberno Local, na sesión do 23/08/2019, aprobou inicialmente a aprobación da Relación de Postos de Traballo (RPT) do persoal directivo do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da publicación deste anuncio no BOP. Deste xeito, o expediente completo permanecerá a disposición dos interesados para que o podan consultar no Servizo de Persoal deste Concello, e formular as alegacións que teñan por convenientes, no devandito prazo. Así mesmo, os documentos do dito expediente poderán consultarse na Sede electrónica do Concello de Pontevedra, no seguinte enlace: https://sede.pontevedra. gal/public/publications/list/transparency/ORG-RPT-DIRECT Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica. A concelleira delegada do Servizo de Persoal e Cultura
APROBACIÓN INICIAL DO ORZAMENTO PARA O EXERCICIO 2020
ADMINISTRACIÓN LOCAL — Municipal — Silleda (Presupostos e cadros de persoal, 13/11/2019)

Aprobado inicialmente polo Pleno do Concello, en sesión celebrada en data 4 de novembro do 2019, o Orzamento Xeral para o exercicio económico do dous mil vinte (2020), así como o cadro de persoal, en cumprimento do disposto no artigo 169.1 do RDL 2/2004, Texto Refundido Lei Facendas Locais, exponse ó público na Secretaría deste Concello, polo prazo de 15 días hábiles, a contar dende o seguinte o da inserción deste Edito no B. O. P., a fin de que durante o mesmo poidan formularse reclamacións ou alegacións. Silleda, a 4 de novembro do 2019. O alcalde Manuel Cuíña Fernández
LISTADO PROVISIONAL DE ADMITIDOS/AS E EXCLUÍDOS DA CONVOCATORIA PARA CUBRIR CON CARÁCTER DEFINITIVO UN POSTO DE LIMPADOR/A VACANTE NA PLANTILLA DE PERSOAL FUNCIONARIO
ADMINISTRACIÓN LOCAL — Municipal — Estrada, A (Persoal, oposicións, 19/06/2019)

Vistas as bases xerais da convocatoria para cubrir con carácter definitivo un posto de Limpador/a vacante na Plantilla de persoal funcionario deste Concello, publicadas no BOP n.º 33 do 15.02.19. Primeiro.- Aprobar a listaxe provisional de admitidos/as e excluídos/as do seguinte xeito: (1) Subsanar instancia (2) Instancia fóra de prazo Segundo.- As persoas aspirantes excluídas disporán de 10 días contados a partir do día seguinte da publicación desta resolución no Boletín Oficial da Provincia, para subsanar ou enmendar o defecto que dera motivo a exclusión. Terceiro.- Publicar as listas certificadas completas de admitidos e excluídos no Taboleiro de anuncios e na web municipal. A Estrada, 12 de xuño de 2019. Asinado dixitalmente á marxe. O alcalde en funcións José C. López Campos
ACORDO DE APROBACIÓN DO PLAN ECONÓMICO FINANCEIRO PARA OS EXERCICIOS 2019 E 2020
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 16/12/2019)

O Concello de Caldas de Reis en sesión extraordinaria de data 3 de decembro de 2019 adoptou o acordo de aprobación do Plan Económico Financeiro para os exercicios 2019 e 2020. En cumprimento do previsto nos artigo 23.4 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira e o artigo 26 do Real Decreto 1463/2007, do 2 de novembro, polo que se aproba o regulamento de desenrolo da Lei 18/2001, do 12 de decembro, de Estabilidade Orzamentaria, sométese a información pública con publicación no Boletín Oficial da Provincia de Pontevedra con finalidade exclusivamente informativa. Tamén a efectos exclusivamente informativos, unha copia do Plan Económico Financeiro estará a disposición do público dende a súa aprobación polo Pleno ata a finalización da vixencia do plan. O que fai público para xeral coñecemento. En Caldas de Reis, documento asinado dixitalmente. O alcalde
APROBACIÓN INICIAL CONTA XERAL EXERCICIO 2018
ADMINISTRACIÓN LOCAL — Municipal — Tui (Presupostos e cadros de persoal, 29/07/2019)

Ditaminada pola Comisión Especial de Contas, en sesión ordinaria celebrada o día 18 de xullo do 2019, a Conta Xeral do Concello de Tui correspondente ao exercicio 2019, por medio do presente, en cumprimento do disposto no art.212.3 do Texto Refundido da Lei Reguladora das Facendas Locais, aprobado polo RD Lexislativo 2/2004, de 5 de marzo, exponse ao público por espazo de quince días, contados dende o día seguinte da súa publicación no Boletín Oficial da Provincia (BOP), para que durante este prazo e oito mais, os interesados poidan presentar as reclamacións, reparos e observacións que estimen oportunas. En Tui, o alcalde, Documento asinado electronicamente á marxe
CORRECCIÓN ERROS ANUNCIO COBRO PADRÓN IVTM 2019
ADMINISTRACIÓN LOCAL — Municipal — Bueu (Recadación, 15/03/2019)

Detectado un erro no Anuncio de Cobranza en voluntaria do Padrón Municipal do Imposto sobre Vehículos de Tracción Mecánica correspondente ó exercicio 2019 (Publicado no BOPPO Nº 35 de data Martes, 19 de febreiro de 2019). Aprobado mediante Resolución da Alcaldía de data 12 de Febreiro de 2019, no seu parágrafo cuarto. Onde dí “No caso de perda do devandito instrumento, o obrigado ó pagamento poderá ata o día 26 de abril do 2018”; debe dicir: “No caso de perda do devandito instrumento, o obrigado ó pagamento poderá ata o día 26 de abril do 2019” O que se publica ós efectos oportunos DOCUMENTO SINADO DIXITALMENTE A MARXE
APROBACIÓN DO PREZO PÚBLICO DO CURSO DE MONITOR/A DE TEMPO LIBRE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 20/12/2019)

A Xunta de Goberno Local do Concello do Grove, en sesión levada a cabo o 09/12/2019, de conformidade co establecido no artigo 4º da ordenanza reguladora do prezo público por actividades culturais, deportivas e sociais, prestación de servizos asistenciais e asistencia a actos ou espectáculos públicos, que delega na Xunta de Goberno Local a fixación do prezo público de ditas actividades, acordou aprobar o prezo público do curso de monitor/a de tempo libre no importe de 200 € por participante. Dita formación terá unha duración de 200 horas teórico-prácticas a desenvolver entre os meses de xaneiro e marzo de 2020. O Alcalde: Jose Cacabelos Rico. Documento asinado dixitalmente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS: CRÉDITO EXTRAORDINARIO/SUPLEMENTO Nº 1-P/2019
ADMINISTRACIÓN LOCAL — Municipal — Lalín (Presupostos e cadros de persoal, 01/03/2019)

Esgotado o prazo de exposición ao público do expediente de modificación de créditos-Crédito Extraordinario e Suplemento de Crédito Nº 1-P/2019 (Expte.244/2019), aprobado polo Pleno desta Corporación en sesión celebrada o día 25 de xaneiro do presente ano sen que se presentara reclamación alguna contra do mesmo, considéranse definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 25 de febeiro de 2019 O Alcalde, Rafael Cuíña Aparicio DOCUMENTO ASINADO DIXITALMENTE
APROBACIÓN INICIAL DO REGULAMENTO DO CONSELLO ASESOR DO MUSEO DE PONTEVEDRA
ADMINISTRACIÓN LOCAL — Provincial — Deputación Provincial (Ordenanzas e Regulamentos, 16/09/2019)

De conformidade co disposto no artigo 49 da Lei 7/1985, de 2 de abril, Reguladora das Bases de Réxime Local, sométese a información pública este expediente que poderá examinarse na Secretaría Xeral da Deputación de Pontevedra polo prazo de trinta días para a presentación de reclamacións e suxestións. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” os correspondentes informes do expediente de aprobación inicial do Regulamento do Consello Asesor do Museo de Pontevedra e o texto íntegro do citado regulamento. O que se fai público para xeral coñecemento e efectos. Pontevedra, a 13 de setembro de 2019. O vicepresidente, Xosé Cesáreo Mosquera Lorenzo O secretario, Carlos Cuadr ado Romay
EXPOSICIÓN AO PÚBLICO DA MATRÍCULA DO IMPOSTO SOBRE ACTIVIDADES ECONÓMICAS DO EXERCICIO 2019
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/04/2019)

En cumprimento do disposto no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas, exponse ao público a matrícula de dito imposto, remitido pola Administración Tributaria do Estado, que comprende os datos censuais correspondentes ao período impositivo 2019 de cotas mínimas municipais do Concello de Pontevedra, cotas provinciais da Provincia de Pontevedra e cotas nacionais dos contribuíntes que teñan o seu domicilio fiscal no término municipal de Pontevedra aos efectos do imposto. Ponse en coñecemento dos contribuíntes que o mesmo estará exposto ao público na dependencia do Servizo de Coordinación Tributaria, sito na rúa Campo do Boi 4 esquina Xofre de Tenorio 5, (en horario de 9:00 h. a 13:30, de luns a venres), durante o prazo de quince días naturais, contados a partir do día seguinte ao da publicación do presente anuncio no BOLETÍN OFICIAL DA PROVINCIA, durante o cal poderá ser examinado. Contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. Advírtese que a interposición do recurso de reposición potestativo ou reclamación económico-administrativa contra os actos citados non orixinará a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo competente. Pontevedra, 10 de abril de 2019 A responsable do OTXT
ACTA DE ENTREGA AO CONCELLO DE MARÍN DUN TREITO DA ESTRADA PROVINCIAL E. P. MARÍN-PENIZAS (RÚA ALCALDE JOSÉ DEL RÍO, TREITO SITUADO ENTRE A RÚA PONTE E A RÚA PONTE ZAPAL)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/11/2019)

O día 21 de outubro de 2019 asinouse a acta de entrega ao Concello de Marín dun treito da estrada E. P. 1201 Marín-Penizas (rúa Alcalde José del Río, treito situado entre a rúa da Ponte e a rúa Ponte Zapal). En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 21 de outubro de 2019 Dunha parte, D. Ionut Robert Gomez Diaz Grajea na súa condición de Deputado de Infraestruturas e Vías Provinciais da Deputación de Pontevedra, Doutra parte, Dna. Ezequiel Matias Rofin Jimenez de Aberasturi, na súa condición de Alcaldesa do Concello de Marín. Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Marín dun treito de 106 metros lineais da estrada E. P. 1201 Marín – Penizas (rúa Alcalde José del Río, treito situado entre a rúa da Ponte e a rúa Ponte Zapal). O Concello de Marín solicita á Deputación de Pontevedra a transferencia do antedito treito da estrada provincial E. P. 1201 Marín – Penizas. A transferencia da titularidade a prol do Concello redundará no mellor mantemento da estrada, así como un control mais directo sobre esta o que evitará posibles ocupacións indebidas no dominio público. A Deputación de Pontevedra acepta o cambio de titularidade do treito de 106 metros lineais da estrada E. P. 1201 xa que, polo seu trazado, lonxitude e a súa funcionalidade actual, non reúne as características propias dunha estrada provincial. A Comunidade Autónoma de Galicia por Decreto 129/2019, do 3 de outubro, publicado no Diario Oficial de Galicia en data 17 de outubro de 2019, aprobou o cambio de titularidade proposto. Este acto dá execución material ó previsto no artigo 3º do Decreto 46/2019, do 11 de abril, e formaliza a entrega ó Concello de Marín dun treito de 106 metros lineais da estrada E. P. 1201 Marín – Penizas (rúa Alcalde José del Río, treito situado entre a rúa da Ponte e a rúa Ponte Zapal). E en proba de conformidade asinan os comparecentes por triplicado e cun só efectos no lugar e coa data arriba indicada. O deputado de Infraestruturas e Vías Provinciais A alcaldesa do concello de Marín Ionut Robert Gomez Diaz Grajea Ezequiel Matias Rofin Jimenez de Aberasturi O que se fai público para xeral coñecemento e para os efectos oportunos. Pontevedra, a 7 de novembro de 2019. O deputado delegado área de Réxime Interior, O secretario Economía, Facenda, Novas Tecnoloxías e Oral (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
APROBACIÓN DEFINITIVA MODIFICACIÓN DE CRÉDITOS
ADMINISTRACIÓN LOCAL — Municipal — Tomiño (Presupostos e cadros de persoal, 12/12/2019)

Aprobado definitivamente o expediente de modificación de créditos nº 8/19 consistente nun Crédito Extraordinario e Suplemento de Crédito financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
CONVOCATORIA PARA CUBRIR COMO PERSOAL LABORAL DUN MONITOR DEPORTIVO, PARA A EXECUCIÓN DO PROGRAMA "BUEU CONCELLO SAUDABLE 2019-2020"
ADMINISTRACIÓN LOCAL — Municipal — Bueu (Persoal, oposicións, 26/09/2019)

Mediante Resolución de Alcaldía núm.2019-1326 de data 17.09.2019, aprobáronse as bases que regulan o proceso selectivo para a contratación laboral temporal dun monitor deportivo no Concello de Bueu para a execución do Programa “BUEU CONCELLO SAUDABLE 2019-2020” As bases do proceso selectivo poderán consultarse no taboleiro de anuncios do Concello, no Taboleiro Electrónico e na páxina web do Concello ( https://concellodebueu.gal ). O prazo de presentación de instancias para participar no proceso selectivo é de 05 días hábiles a contar desde o día seguinte á publicación deste anuncio no Boletín Oficial da Provincia de Pontevedra. As bases da convocatoria e cantos actos administrativos deriven das mesma e das actuacións do Tribunal Cualificador, poderán ser impugnados polos/as interesados/as no caso e na forma establecidos na Lei 39/2015 de 1 de Outubro, de Procedemento Administrativo común das Administracións Públicas, así como na Lei Reguladora da Xurisdición Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo salvo que así o decida o órgano convocante do mesmo. Documento asinado electronicamente á marxe.
EXPOSICIÓN PÚBLICA APROBACIÓN INICIAL CONTA XERAL 2018
ADMINISTRACIÓN LOCAL — Municipal — Mancomunidade Terras de Pontevedra (Presupostos e cadros de persoal, 16/12/2019)

Rendida a Conta Xeral correspondente ao exercicio 2018 da Mancomunidade Terras de Pontevedra dos Concellos de Pontevedra, Marín, Poio, Ponte Caldelas, Vilaboa, Cotobade e Campo Lameiro, e informada pola Comisión Especial de Contas, en sesión que tivo lugar o 26 de novembro de 2019, exponse ao público por prazo de quince días, durante os cales e oito máis os interesados poderán presentar reclamacións, reparos ou observacións, de conformidade co establecido no artigo 212 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Pontevedra, a 3 de decembro de 2019. O presidente Miguel Anxo Fernández Lores
RESOLUCIÓN PRESIDENCIAL VACACIÓNS D. MANUEL GONZÁLEZ MARTÍNEZ
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 16/08/2019)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Borja Lechheb Iliev vai a estar ausente por vacacións durante os días 19 ó 27 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de CENTROS DE INVESTIGACIÓN (Finca Mouriscade, Estación Fitopatolóxica de Areeiro e CAAN) en D. Borja Lechheb Iliev. Resultando que como consecuencia de dito motivo procede que por esta Presidencia se recupere a competencia para delegala transitoriamente en outra deputada, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que D. Borja Lechheb Iliev ostenta, polo motivo da ausencia antes exposta.2.—Delegar durante os días 19 ó 27 de agosto, ambos inclusive, as citadas competencias na deputada, Dona Ilsa Chantal Rosas.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Borja Lechheb Iliev.4.—Esta Resolución surtirá efectos dende o día 19 de agosto, sen prexuízo da súa integra publicación no BOPPO e na páxina web. Pontevedra, 6 de agosto de 2019 O SECRETARIO
EXPOSICIÓN PÚBLICA CONTA XERAL 2018
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 22/11/2019)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2018, por un prazo de quince días, durante os cales e oito máis, os quen se estimen interesados poderán presentar reclamacións, reparos ou observacións que teñan por convenientes. Documento asinado electronicamente á marxe.
CAMBIO DE DATA DE REALIZACIÓN DE PRIMEIRO EXERCICIO
ADMINISTRACIÓN LOCAL — Municipal — Meaño (Persoal, oposicións, 17/07/2019)

Faise pública a Resolución da Alcaldía de data 15 de xullo de 2019, pola que se procede o cambio das datas de realización do primeiro exercicio, nos procesos selectivos convocados para a provisión de: 1 posto de mestre/a Escola Infantil 0-3 anos, 1 posto de técnico/a especialista en xardín de infancia ou equivalente Escola Infantil 0-3 anos. Comprobado que as datas previstas, mediante Resolución da Alcaldía de data 5 de xullo de 2019, para a celebración do primeiro exercicio, non cumpren o prazo sinalado nas bases xerais e específicas aprobadas pola Xunta de Goberno Local en sesión de data 15 de xuño de 2018, dado que non se publicou coa antelación prevista na base novena, procédese ó cambio das mesmas quedando fixadas: 1º Fixar como data de celebración do primeiro exercicio da fase de oposición para o vindeiro día 30 de xullo de 2019, ás 10:00 horas no baixo da Casa de Cultura de Meaño, sito na R/ Campo da Feira nº 17 – Meaño.2º Convocar aos aspirantes admitidos/as a este proceso selectivo e ao tribunal.1º Fixar como data de celebración do primeiro exercicio da fase de oposición para o vindeiro día 29 de xullo de 2019, ás 10:00 horas no baixo da Casa de Cultura de Meaño, sito na R/ Campo da Feira nº 17 – Meaño.2º Convocar aos aspirantes admitidos/as a este proceso selectivo e ao tribunal. Manda e asina o Sr. alcalde Carlos Vieítez Fernández, en Meaño, ante a secretaria-interventora Mª Teresa Escudero Barral, quen da fe.” Meaño, Documento asinado e datado dixitalmente ao marxe. O alcalde Carlos Vieítez Fernández
APROBACIÓN INICIAL DO EXPEDIENTE DE CESIÓN Ó CONCELLO DE BARRO DAS PARCELAS NAS QUE SE LOCALIZAN OS TERREOS DE CESIÓN OBRIGATORIA DO POLÍGONO INDUSTRIAL OUTEDA CURRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/05/2019)

O Pleno da Deputación Provincial de Pontevedra na sesión extraordinaria que tivo lugar o día 30 de abril de 2019, acordou a aprobación inicial do expediente de cesión ó concello de Barro das parcelas nas que se localizan os terreos de cesión obrigatoria do Polígono Industrial Outeda-Curro. En cumprimento dos artigos 83 da Lei 39/2015, de 1 de outubro, do Procedemento Administrativo Común das Administracións Públicas e 110 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, procédese á exposición pública deste expediente durante un prazo de 20 días hábiles, a contar a partir do seguinte ao da publicación deste anuncio no Boletin Oficial da Provincia de Pontevedra. O expediente estará a disposición dos interesados no Servizo de Contratación, Facenda e Patrimonio da Deputación de Pontevedra, para os efectos de que poidan examinalo e presentar as alegacións que estimen oportunas. A documentación relativa este expediente publicarase na páxina web “www.depo. gal” durante o prazo de exposición pública, de acordo co establecido na Lei 19/2013, de 9 de decembro, de transparencia, acceso á información pública e bo goberno. O que se fai público para xeral coñecemento e para os efectos oportunos. Pontevedra, 7 de maio de 2019.—O Deputado Delegado (Delegación efectuada por Resolución Presidencial nº 2016007829 de data 25-04-2016), Asdo. Carlos López Font.—O Secretario, Asdo. Carlos Cuadrado Romay.
CONVOCATORIA PLENO EXTRAORDINARIO URXENTE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/07/2019)

De orde da Ilma. Sra. Presidenta e de conformidade co establecido nos artigos 46.2. b) da Lei 7/1985 e 79 do ROF, convócase sesión extraordinaria urxente do Pleno da Corporación Provincial para o Martes, día 16 de xullo de 2019, ás 12:00 horas, consonte á seguinte: Pontevedra, a 15 de xullo de 2019. A presidenta O secretario María del Carmen Silva Rego Carlos Cuadrado Romay
REGULARIZACIÓN NOVO CEMITERIO DE PRIEGUE
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 10/05/2019)

Con data de 16-04-19 ditouse a resolución que de seguido se transcribe a efectos da súa publicidade: VISTO o Decreto 151/2014 de 20 de novembro, de sanidade mortuoria de Galicia, publicado no Diario Oficial de Galicia nº 237, en cuxa disposición adicional primeira se establece o procedemento extraordinario para a regularización de cemiterios municipais sen autorización sanitaria; Vista a documentación presentada pola Asociación Novo Cemiterio de Priegue, Visto o informe da Consellería de Sanidade de data 8 de abril de 2019, no que se indica que non existen obxeccións dende o punto de vista sanitario, así como a autorización da Xefatura Territorial de Cultura e Turismo de data 7 de febreiro de 2019, esta Alcaldía-Presidencia Resolve: Primeiro: Proceder á regularización do Novo Cemiterio de Priegue, de conformidade co previsto na Disposición Adicional Primeira do Decreto 151/2014 de 20 de novembro, de sanidade mortuoria de Galicia. Segundo.-–Notificar aos interesados e Publicar a presente resolución indicando que pon fin á vía administrativa polo que contra a mesma cabe interpoñer potestativamente RECURSO DE REPOSICIÓN, no prazo dun mes, ante o mesmo órgano que a ditou, ou interpoñer directamente RECURSO CONTENCIOSO-ADMINISTRATIVO ante o correspondente Xulgado do Contencioso-Administrativo ou Sala do Contencioso-Administrativo do Tribunal Superior de Xustiza de Galicia, segundo a distribución de competencias que se conten na lei 29/1998 do 13 de xullo, no prazo de dous meses a contar dende a notificación.